ટિફિનનું જમીને હાથે ધોતાં ધોતાં સુધાબહેનને યાદ આવ્યું – આજે તો એમના જ ઘરે રૂરલ વિમેન્સ ડેવલેપમેન્ટ કમિટીની મિટિંગ છે. હંમેશાં સવારનાં જ બધી મિટિંગોની યાદ દેવડાવનાર પ્રાચી આજે કેમ ભૂલી ગઈ ? એમણે જમીને બેડરૂમ તરફ જતી પ્રાચીને બોલાવી અને મિટિંગની યાદ દેવડાવી. હંમેશાં લાક્ષણિક સ્મિત સાથે ‘મમ્મી ડૉન્ટ વરી’ કહેનાર પ્રાચી ગભરાઈ ગઈ. એકવીસ જણા માટેનો ગરમ નાસ્તો, વેલકમ જ્યૂસ અને છેલ્લે ડેઝર્ટ – ત્રણ કલાકમાં આટલું બધું કેમ મૅનેજ કરવું ? દર વખતે મિટિંગની પંદર મિનિટ પહેલાં ઊઠીને ફટાફટ બધું જ મૅનેજ કરી નાખનાર પ્રાચીએ મમ્મીજીને કહ્યું – ‘આજે કોઈ હૉટેલમાં જ મિટિંગ રાખીએ તો ?’